Document ID: 32003R0786

Title and Content:
Κανονισμός (ΕΚ) αριθ. 786/2003 της Επιτροπής της 8ης Μαΐου 2003 περί προσαρμογής ορισμένων γεωργονομισματικών αντισταθμιστικών ενισχύσεων που χορηγούνται στο Ηνωμένο Βασίλειο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως τα άρθρα 4 και 5 αυτού, Εκτιμώντας τα ακόλουθα: (1) Τα ανώτατα ποσά της αντισταθμιστικής ενίσχυσης που προκύπτουν από τις συναλλαγματικές ισοτιμίες της λίρας στερλίνας οι οποίες εφαρμόζονται στις 31 Δεκεμβρίου 2000 και την 1η Ιανουαρίου 2001 καθορίστηκαν από τον κανονισμό (ΕΚ) αριθ. 653/2001 της Επιτροπής(2). (2) Το ανώτατο ποσό της αντισταθμιστικής ενίσχυσης για την αισθητή ανατίμηση της λίρας στερλίνας που σημειώθηκε το 2000 καθορίστηκε από τον κανονισμό (ΕΚ) αριθ. 654/2001 της Επιτροπής(3). (3) Όσον αφορά τις αντισταθμιστικές ενισχύσεις που προκύπτουν από τις συναλλαγματικές ισοτιμίες οι οποίες εφαρμόζονται για ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα, το άρθρο 5 παράγραφος 3 του κανονισμού (ΕΚ) αριθ. 2799/98 ορίζει ότι το ποσό της δεύτερης δόσης της ενίσχυσης, καθώς και το αντίστοιχο της τρίτης δόσης, μειώνονται σε σχέση με το επίπεδο της προηγούμενης δόσης, τουλάχιστον κατά το ένα τρίτο του ποσού που καταβλήθηκε με την πρώτη δόση. Το άρθρο 5 παράγραφος 4 του εν λόγω κανονισμού προβλέπει ότι το ανώτατο ποσό της αντισταθμιστικής ενίσχυσης μειώνεται ή ακυρώνεται σε συνάρτηση με την επίπτωση στο εισόδημα της εξέλιξης των συναλλαγματικών ισοτιμιών που διαπιστώθηκαν την πρώτη ημέρα της δεύτερης και τρίτης δόσης. (4) Από την εξέταση της συναλλαγματικής ισοτιμίας, που καθορίστηκε για τη λίρα στερλίνα με τον κανονισμό (ΕΚ) αριθ. 445/2003 της Επιτροπής, της 11ης Μαρτίου 2003, σχετικά με τον καθορισμό της ισοτιμίας που εφαρμόζεται για το έτος 2003 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα(4), προκύπτει ότι το εν λόγω νόμισμα υποτιμήθηκε. (5) Κατά συνέπεια, είναι σκόπιμο να ακυρωθούν τα ποσά της τρίτης δόσης των αντισταθμιστικών ενισχύσεων για το Ηνωμένο Βασίλειο που συνδέονται με τα γενεσιουργά αίτια της 31ης Δεκεμβρίου 2000 και της 1ης Ιανουαρίου 2001. (6) Όσον αφορά τις αντισταθμιστικές ενισχύσεις για τις αισθητές ανατιμήσεις των εθνικών νομισμάτων, το άρθρο 4 παράγραφος 5 του κανονισμού (ΕΚ) αριθ. 2799/98 ορίζει ότι το ποσό της δεύτερης δόσης της ενίσχυσης, καθώς και το αντίστοιχο της τρίτης δόσης, μειώνονται σε σχέση με το επίπεδο της προηγούμενης δόσης, τουλάχιστον κατά το ένα τρίτο του ποσού που καταβλήθηκε με την πρώτη δόση και ότι τα ποσά της δεύτερης και της τρίτης δόσης μειώνονται ή ακυρώνονται σε συνάρτηση με την επίπτωση στο εισόδημα της εξέλιξης των συναλλαγματικών ισοτιμιών που διαπιστώθηκε έως την έναρξη του μήνα που προηγείται του πρώτου μήνα της σχετικής δόσης, και λαμβανομένης υπόψη της κατάστασης της αγοράς που διαπιστώθηκε κατά τη διάρκεια της ίδιας περιόδου. (7) Από την εξέταση του μέσου όρου των συναλλαγματικών ισοτιμιών, που καθορίστηκαν για τη λίρα στερλίνα στο διάστημα μεταξύ 1ης Μαρτίου 2002 και 31ης Ιανουαρίου 2003, προκύπτει ότι το ανωτέρω νόμισμα υποτιμήθηκε κατά το εν λόγω διάστημα. (8) Κατά συνέπεια, είναι σκόπιμο να ακυρωθεί το ποσό της αντισταθμιστικής ενίσχυσης για το Ηνωμένο Βασίλειο όσον αφορά την αισθητή ανατίμηση της λίρας στερλίνας που σημειώθηκε το 2000. (9) Τα μέτρα που προβλέπονται στον παρόντα κανονισμό είναι σύμφωνα με τη γνώμη των οικείων επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ακυρώνονται τα ανώτατα ποσά της τρίτης δόσης της αντισταθμιστικής ενίσχυσης για το Ηνωμένο Βασίλειο, όπως προβλέπεται στον κανονισμό (ΕΚ) αριθ. 653/2001, τα οποία αντιστοιχούν στις ενισχύσεις με γενεσιουργό αιτία στις 31 Δεκεμβρίου 2000 ή την 1η Ιανουαρίου 2001. Άρθρο 2 Ακυρώνεται το ανώτατο ποσό της τρίτης δόσης της αντισταθμιστικής ενίσχυσης για το Ηνωμένο Βασίλειο, όπως προβλέπεται στο άρθρο 1 του κανονισμού (ΕΚ) αριθ. 654/2001, που αφορά την αισθητή ανατίμηση της λίρας στερλίνας που σημειώθηκε το 2000. Άρθρο 3 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Μαΐου 2003.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
122
2106
4590
913
2200
2443

EuroVoc IDs (Expanded): 2442
122
2106
4590
913
2200
2443

Dataset Source: meu

Split: train